Martin Herem

Martin Herem (sündinud 17. detsembril 1973 Tallinnas) on Eesti sõjaväelane, auastmelt kindral ja alates 5. detsembrist 2018 Eesti kaitseväe juhataja.

Alates 2012. aastast oli ta Kaitseväe Ühendatud Õppeasutuste ülema asetäitja ning alates 2013. aastast õppeasutuste ülem. 

2016. aasta juulis asus ta juhtima Kaitseväe peastaapi. 2018. aasta 10. jaanuaril esitas kaitseminister Jüri Luik valitsusele Heremi kandidatuuri Kaitseväe juhataja ametikohale, mille valitsus 11. jaanuaril heaks kiitis. Herem on ühtlasi esimene Kaitseväe juhataja, kes ei ole teeninud ühegi välisriigi relvajõududes.

Sõjaline haridus 
 1995 – allohvitseride kursus (Kaitseväe Lahingukool)
 1996 – nooremohvitseri kursus (Eesti Riigikaitse Akadeemia)
 1996 – kaaderkoosseisu täiendkursus (Kaitseväe Lahingukool)
 1998 – kompaniiülemate kursus (Army Combat School)
 2000 – staabiohvitseride kursus (Üksik-Vahipataljon)
 2001 – teabeohvitseri kursus (Üksik-Vahipataljon)
 2002 – vanemstaabiohvitseride kursus (Balti Kaitsekolledž)
 2006 – missioonieelne baaskursus (Rahuoperatsioonide keskus)
 2012 – Kõrgema Sõjakooli keskastme kursus (Kaitseväe Ühendatud Õppeasutused)
 2012 – kõrgema staabiohvitseri kursus (Balti Kaitsekolledž)
 2016 – Reserve Component National Security (Ameerika Ühendriigid)

Teenistuskäik

Auastmed

Teenete- ja rinnamärgid

Isiklikku 
Herem on abielus ning tal on poeg ja kaks tütart. Võõrkeeltest valdab ta inglise ja vene keelt. Hobina tegeleb ta maratonijooksuga. 6. märtsil 2019 avaldatud Eesti Ekspressi intervjuus sõnas Herem, et tegeleb kirglikult ka mullamuttide kinninabimisega. Herem kirjeldas intervjuus mutipüüdmise viise ning strateegiaid ja avaldas, et peab püütud muttide kohta ka küllaltki detailset statistikat.

Mõlemad ta vanaisad olid Vabadussõja veteranid. Tema isapoolne vanaisa on vabadusristi kavaler Paul Herem ja emapoolne vanaisa on samuti vabadusristi kavaler Harri Moora. Martin Heremi tädipoeg on poliitik Jürgen Ligi. Tema tädi oli geograaf Ann Marksoo.

Kindralleitnant Johannes Kert, Kaitseväe juhataja aastail 1996–2000, on teda iseloomustanud järgnevalt: "ta on väga suure töövõimega, praktilise meelega ohvitser, kellel on eeskujulik teenistuskäik". Samuti hindas ta Heremi initsiatiivi lumetorm Monika ajal, mil Herem saatis Kirde Kaitseringkonna ülemana Padaorus lumevangi jäänud inimeste abistamiseks Päästeametile toeks viis kaitseväe roomikmasinat Hägglunds Bv 206, 10 veoautot Unimog, viis maasturit, kolm traktorit, kaks puksiirmasinat ja ligi 100 kaitseväelast. Herem ei küsinud selleks täiendavat luba kaitseväe juhatajalt, kelle heakskiiduta ei tohtinud antud sõidukeid kaitseväe territooriumilt välja viia. Heremi panust Padaoru sündmuste lahendamisel on hinnatud ka ajakirjanduses.

Kaitseminister Jüri Luik on Heremit iseloomustades öelnud, et ta on "liidriomadustega ohvitser, kes tunneb läbi ja lõhki mobilisatsioonisüsteemi ning on tõestanud, et suudab arendada reservarvmeed".

Viited

Välislingid 

 Heremi biograafia kaitseväe kodulehel
 Heliis Nemsitsveridze: "Martin Herem – mees, kellest saab kaitseväe uus Etna" Eesti Päevaleht, 26. november 2018
 Madis Vaikmaa: "Martin Herem - sada protsenti Eesti toode" Postimees, 12. jaanuar 2018
 Ainar Ruussaar: "Peastaabi ülem: paari päevaga Eestit okupeerida pole võimalik" ERR, 2. jaanuar 2018
 "Kahekõne: Martin Herem" ETV, 25.02.2016
 Aleksander Pihlak: "Kes on kaitseväe järgmine juhataja Martin Herem?" Delfi, 11. jaanuar 2018
 "Herem: riik kukkus valijatele meeldida püüdes Nursipalu kommunikatsioonis läbi" ERR, 23. aprill 2023

Eesti kindralid 
Eesti kaitseväe juhatajad
Kaitseväe peastaabi ülemad
Kuperjanovi jalaväepataljoni koosseis
Kaitseväe teeneteristi kavalerid
Kaitseväe teenetemärgi kavalerid
Auleegioni komandörid
Kotkaristi II klassi teenetemärgi kavalerid
Sündinud 1973